Еарийдийнахь а, пIераскана а Германехь дийцарш дара дIадоьлхуш Оьрсийчоьнан арахьарчу гIуллакхийн министран Лавров Сергейн цигарчу коллегица Маас Хайкца. Дипломатийн хIусамашна гонах протестан гуламаш хIиттийра украинхоша а, нохчаша а, даймахкал арахьа бехачу оьрсийн оппозиционераша а. Гуламхоша емалйира Кремлан арахьара а, чоьхьара а политика. Нохчаша, масала, хьехабора къоманна маршо лехарна Оьрсийчоьно эзарнашкахь набахтешкахь кхобу шайн нах.